**Nr...................... Aprob,**

 **pentru, Ministrul Sănătății**

**semnează Secretar de Stat Conf. univ. dr.**

 **Adriana PISTOL**

**Referat de aprobare**

Prezentul referat de aprobare se referă la fundamentul legal și motivele care au stat la baza elaborarii proiectului de act normativ și propunerea de abrogare a Ordinului nr. 1136/2007 *privind aprobarea Normelor de igienă pentru cabinetele de înfrumuseţare corporală.*

Prin prezentul proiect de ordin se urmărește modificarea textului legislativ al Ordinului nr. 1136/2007, în vederea stabilirii cadrului legal privind normele și procedurile pentru curățare, dezinfecție și sterilizarea aparaturii și instrumentarului cosmetic saloanele de înfrumuseţare și unitățile de tatuaj, piercing și implantare dermală, fără a se mai face trimitere la Ordinul ministrului sănătății nr. 961/2016, un act normativ emis pentru efectuarea de proceduri la nivelul unităților sanitare publice și private, care, ulterior a fost înlocuit de prevederile Ordinului nr. 1761/2021 *pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia.*

În prezent, saloanelor de înfrumusețare le sunt aplicate dispozițiile Normelor tehnice privind curăţarea, dezinfecţia şi sterilizarea în unităţile sanitare publice şi private, tehnicii de lucru şi interpretare pentru testele de evaluare a eficienţei procedurii de curăţenie şi dezinfecţie, procedurilor recomandate pentru dezinfecţia mâinilor, în funcţie de nivelul de risc, metodelor de aplicare a dezinfectantelor chimice în funcţie de suportul care urmează să fie tratat şi a metodelor de evaluare a derulării şi eficienţei procesului de sterilizare, aprobate prin Ordinul ministrului sănătății nr. 961/2016.

Siguranța tratamentelor cosmetice depinde de diverși factori, dintre care cei mai importanți includ un nivel ridicat de sterilizate a echipamentelor și instrumentelor.

Prezentul proiect de ordin include proceduri de curatare, dezinfectare și sterilizare specifice saloanelor de înfrumusețare și unităților de tatuaj, piercing și implantare dermală.

Totodată, este actualizat cu prevederi conforme cu practica modernă specifică unităților de înfrumusețare, definirea de noi proceduri estetice precum și entitatea economică care prestează procedurile.

De asemenea, se urmărește modificarea textului legislativ în ceea ce privește substanțele prezente în cernelurile pentru tatuaje sau în machiajul permanent, precum și cu noile prevederi privind produsele cosmetice.

Faţă de cele menţionate, am elaborat prezentul proiect de Ordin *privind aprobarea Normelor de igienă pentru saloanele de înfrumuseţare și unitățile de tatuaj, piercing și implantare dermală*, pe care, dacă sunteţi de acord, vă rugăm să-l aprobati, în vederea postării pe site-ul Ministerului Sănătății la rubrica Transparență Decizională.

**Director General,**

**Dr. Amalia ȘERBAN**